CELEX: 32006D0140
Language: lt
Date: 1139961600000
Title: 2006/140/EB: 2006 m. vasario 15 d.  Komisijos sprendimas, dėl Bendrijos 2006 m. specialiosios finansinės paramos Kipro pasiūlytam USE atsparių ožkų PrP genų tyrimui atlikti  (pranešta dokumentu Nr. C(2006) 408)

24.2.2006   
            
            
               LT
            
            
               Europos Sąjungos oficialusis leidinys
            
            
               L 54/44
            
         
      KOMISIJOS SPRENDIMAS
   
   2006 m. vasario 15 d.
   dėl Bendrijos 2006 m. specialiosios finansinės paramos Kipro pasiūlytam USE atsparių ožkų PrP genų tyrimui atlikti
   (pranešta dokumentu Nr. C(2006) 408)
   (autentiškas tik tekstas graikų kalba)
   (2006/140/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:
   
               (1)
            
            
               Siekiant gyvūnų sveikatos ir vartotojų apsaugos yra labai svarbu likviduoti smulkiųjų atrajotojų užkrečiamąsias spongiformines encefalopatijas (USE), įskaitant galvijų spongiforminę encefalopatiją (GSE), kuri laikoma sukeliančia žmonėms mirtiną Kroicfeldo–Jakobo ligos atmainą.
            
         
               (2)
            
            
               Pagrindinė priemonė norint likviduoti avių USE yra atrinkti atsparius priono baltymo (PrP) genus. Todėl Komisijos sprendime 2003/100/EB nustatyti minimalūs reikalavimai dėl avių atsparumo USE veislininkystės programų (2). Vis dėlto turima labai nedaug informacijos apie USE atsparius ožkų PrP genus.
            
         
               (3)
            
            
               Siekiant plėtoti su veterinarijos sritimi susijusius Bendrijos teisės aktus, visų pirma dėl šių gyvūnų USE kontrolės ir galimo ligos likvidavimo, būtina ištirti, ar ožkos turi USE atsparių genotipų.
            
         
               (4)
            
            
               Siekdamos gauti finansinę Bendrijos paramą, 2005 m. Kipro valdžios institucijos pateikė USE atsparių ožkų genotipų dvejų metų tyrimą. Tyrimo tikslai yra toliau tirti Kipro ožkų PrP geną, siekiant patvirtinti ankstesnių preliminarių tyrimų, kurių metu nustatyta, jog tam tikri PrP polimorfizmai yra atsparūs USE, rezultatus ir įvertinti duomenis, kad būtų galima nustatyti, kiek ožkos turi USE atsparių PrP genų. Labai daug Kipro ožkų yra USE nešiotojos, todėl ši valstybė narė yra tinkama tokiam bandomajam projektui atlikti. Tyrimą ketinama pradėti 2006 m. sausio 1 d.
            
         
               (5)
            
            
               Tyrimą atliks Kipro žemės ūkio, gamtos išteklių ir aplinkos ministerijos veterinarijos tarnybos. Bendrijos etaloninė USE laboratorija atliks mokslinę tyrimo priežiūrą.
            
         
               (6)
            
            
               Pagal Tarybos reglamento (EB) Nr. 1258/1999 3 straipsnio 2 dalį (3) veterinarinės ir augalų sveikatos priemonės, kurių imamasi, atsižvelgiant į Bendrijos taisykles, finansuojamos pagal Europos žemės ūkio orientavimo ir garantijų fondo Garantijų skyrių; finansinės kontrolės tikslu taikomi Reglamento (EB) Nr. 1258/1999 8 ir 9 straipsniai.
            
         
               (7)
            
            
               Bendrijos finansinė parama suteikiama, jei veiksmingai vykdoma numatyta veikla ir jei valdžios institucijos per numatytus laikotarpius pateikia visą būtiną informaciją. Biudžeto tikslais dėl Bendrijos paramos sprendžiama kasmet.
            
         
               (8)
            
            
               Būtina paaiškinti nacionaline valiuta pateiktoms mokėjimo paraiškoms taikomą keitimo kursą, kaip apibrėžta 1998 m. gruodžio 15 d. Tarybos reglamento (EB) Nr. 2799/98, nustatančio žemės ūkio politikos priemones dėl euro (4), 1 straipsnio d punkte.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Kipro pateikta USE atsparių ožkų PrP genų tyrimo programa tvirtinama dvylikos mėnesių laikotarpiui nuo 2006 m. sausio 1 d.
   2.   1 dalyje nurodytai programai skirta finansine Bendrijos parama Kipro išlaidos (be PVM), patirtos atliekant laboratorinius tyrimus, pagal priedo 1 skyriaus nuostatas dengiamos iki 100 %. Visa finansinė parama turi būti ne didesnė kaip 47 500 EUR.
   2 straipsnis
   1.   1 straipsnio 2 dalyje minėta finansinė parama suteikiama Kiprui, jeigu programa įgyvendinama laikantis tam tikrų Bendrijos teisės nuostatų, įskaitant konkurencijos ir viešųjų sutarčių sudarymo taisykles, ir laikantis a–e punktuose numatytų sąlygų:
   
               a)
            
            
               iki 2006 m. sausio 1 d. priimti tyrimui atlikti būtinus įstatymus ir kitus teisės aktus;
            
         
               b)
            
            
               ne vėliau kaip per du mėnesius nuo ataskaitinio laikotarpio pabaigos pateikti tarpinį pirmųjų aštuonių mėnesių tyrimo finansinį ir techninį vertinimą. Ataskaitos forma atitinka priedo 2 skyriuje nurodytą pavyzdį;
            
         
               c)
            
            
               vėliausiai iki 2007 m. kovo 31 d. pateikti galutinę ataskaitą apie bendrą tyrimo eigą ir jo rezultatus per visą Bendrijos teiktos finansinės paramos laikotarpį. Laikantis priedo 2 skyriuje nurodyto pavyzdžio, ataskaitoje pateikti 2006 m. techninį ir finansinį vertinimą ir pridėti patirtas išlaidas patvirtinančius dokumentus;
            
         
               d)
            
            
               šiose ataskaitose suteikiama svarbi ir vertinga techninė ir mokslinė informacija, atitinkanti Bendrijos teikiamos paramos tikslus;
            
         
               e)
            
            
               programą įgyvendinti veiksmingai.
            
         2.   Nesilaikant 1 dalies c punkte nurodyto termino, finansinė parama 2007 m. gegužės 1 d. sumažinama 25 %, birželio 1 d. – 50 %, liepos 1 d. – 75 % ir rugsėjo 1 d. – 100 %.
   3 straipsnis
   Perskaičiavimo kursas mokėjimams, nurodytiems kompensacijų paraiškose, kurios pateiktos nacionaline valiuta „n“ mėnesį, yra tas, kuris galioja „n + 1“ mėnesio dešimtą dieną arba prieš dieną iki šio kurso paskelbimo.
   4 straipsnis
   Šis sprendimas taikomas nuo 2006 m. sausio 1 d.
   5 straipsnis
   Šis sprendimas skirtas Kipro Respublikai.
   
      Priimta Briuselyje, 2006 m. vasario 15 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).
   
      (2)  OL L 41, 2003 2 14, p. 41.
   
      (3)  OL L 160, 1999 6 26, p. 103.
   
      (4)  OL L 349, 1998 12 24, p. 1.
   
      PRIEDAS
      1 SKYRIUS
      Bendrijos finansinė parama
      
                  Išlaidos
               
               
                  Vienetų skaičius
               
               
                  Vienetinės išlaidos (eurais)
               
               
                  Visos išlaidos (eurais)
               
               
                  Bendrijos parama
               
            
                  Mėginių ėmimas
               
               
                  70 val.
               
               
                  21
               
               
                  1 470
               
               
                  Nėra
               
            
                  Histologinis tyrimas
               
               
                  1 500 analizių
               
               
                  3,5
               
               
                  5 250
               
               
                  Nėra
               
            
                  PrP genotipo nustatymas
                  DNR seka
               
               
                  750 analizių
               
               
                  60
               
               
                  45 000
               
               
                  Daugiausia 750 analizių išlaidos, ne daugiau kaip 60  EUR vienai analizei
               
            
                  Greitasis tyrimas
               
               
                  Tyrimo rinkiniai ir reikmenys
               
               
                  250 tyrimų
               
               
                  14
               
               
                  3 500
               
               
                  Daugiausia 250 tyrimų išlaidos, ne daugiau kaip 10 EUR vienam tyrimui
               
            
                  Darbas
               
               
                  60 val.
               
               
                  20
               
               
                  1 200
               
               
                  Nėra
               
            
                  Duomenų derinimas ir vertinimas
               
               
                  1 778 val.
               
               
                  14,5
               
               
                  25 780
               
               
                  Nėra
               
            
                  Bendrijos etaloninės laboratorijos eksperto kelionės ir apgyvendinimo išlaidos
               
               
                  1 kelionė
               
               
                  1 300
               
               
                  1 300
               
               
                  Nėra
               
            
                   
               
               
                  Iš viso:
               
               
                  Daugiausia 47 500 EUR
               
            2 SKYRIUS
      Techninė ir finansinė atskaitomybė
      A skirsnis:   Techninė ataskaita
      
                   
               
               
                  Ataskaitinis laikotarpis nuo iki
               
            PrP genotipo nustatymas pagal DNR seką
      
                   
               
               
                  Mėginių, kurių 146 kodone yra amino rūgštis, skaičius:
               
            
                  Asparto rūgštis
               
               
                  Serinas
               
               
                  …
               
               
                  Kiti
               
            
                  Histologiškai tiriamos USE + įtarimai, greitasis tyrimas +
               
               
                   
               
               
                   
               
               
                   
               
               
                   
               
            
                  Histologiškai tiriamos USE + įtarimai, greitasis tyrimas –
               
               
                   
               
               
                   
               
               
                   
               
               
                   
               
            
                  Histologiškai tiriamos USE – įtarimai, greitasis tyrimas +
               
               
                   
               
               
                   
               
               
                   
               
               
                   
               
            
                  Histologiškai tiriamos USE – įtarimai, greitasis tyrimas –
               
               
                   
               
               
                   
               
               
                   
               
               
                   
               
            
                  Sveikos kontrolinės grupės
               
               
                   
               
               
                   
               
               
                   
               
               
                   
               
            B skirsnis:   Dėl kontrolės patirtų išlaidų ataskaita (1)
      
      
                   
               
               
                  Ataskaitinis laikotarpis nuo iki
               
            
                   
               
               
                  Komisijos sprendimo, kuriuo nustatoma finansinė parama, nuorodos numeris:
               
            
                  Išlaidų pareikalavusi veikla
               
               
                  Vienetų skaičius
               
               
                  Ataskaitiniu laikotarpiu patirtos išlaidos (nacionaline valiuta)
               
            
                  PrP genotipo nustatymas pagal DNR seką. Tyrimų skaičius:
               
               
                   
               
               
                   
               
            
                  Greitasis tyrimas. Tyrimų skaičius:
               
               
                   
               
               
                   
               
            
                  Greitasis tyrimas. Darbo valandos:
               
               
                   
               
               
                   
               
            
         (1)  Pateikiant 2 straipsnio c dalyje nurodytą galutinę ataskaitą, su patvirtinamųjų dokumentų kopijomis prie kiekvieno punkto nurodomos visos išlaidos.